Musteikos rezervatas

Musteikos gamtinis rezervatas – ypač saugoma gamtos teritorija Varėnos rajone, Marcinkonių seniūnijoje, Dzūkijos nacionaliniame parke, 2 km į rytus nuo Musteikos. Apima Musteikos upelio vidurupio slėnį.

Įsteigtas siekiant apsaugoti natūralų upelio slėnį, būdingas pelkėto lapuočių miško ir pelkių ekosistemas, saugomų augalų, grybų, gyvūnų rūšių buveines. Tarp saugomų rūšių, kurių buveinės saugomos, čia aptinkamos: Šneiderio kirmvabalis, žvilgančioji riestūnė, lūšis, juodasis gandras, žvirblinė pelėda, pilkoji meleta, mažoji suktenė, pušinis plokščiavabalis, didysis skydvabalis, skaisčioji raudonpintė.Lietuvos Respublikos saugomų teritorijų valstybės kadastras

 Šaltiniai 

Kategorija:Dzūkijos nacionalinis parkas
Kategorija:Lietuvos rezervatai
Kategorija:Varėnos rajono saugomos teritorijos